stanford-oval/wikipedia huggingface dataset:
กิเยร์โม ลาร์ราซาบัล
ชีวประวัติ > การงานในเอกวาดอร์

ใน ค.ศ. 1955 คริสตจักรคาทอลิกในเอกวาดอร์กำลังมองหาศิลปินจากสเปนสำหรับการก่อสร้างอาสนวิหารใหม่แห่งกูเองกา ทางคริสตจักรเลือกมานูเอล โมรา อิญญิโก (Manuel Mora Iñigo) ศิลปินเครื่องดินเผาชาวสเปน โดยอิญญิโกได้ติดต่อกัลลาร์ราซาบัลสำหรับการสร้างหน้าต่างกระจกสีของอาสนวิหาร ลาร์ราซาบัลจึงย้ายมาอยู่ที่กูเองกาใน ค.ศ. 1955 ซึ่งภรรยาของเขาก็ได้ติดตามมาด้วย แม้ว่าหลังจากนั้นไม่นานทั้งคู่จะแยกทางกัน
ลาร์ราซาบัลทำหน้าต่างกระจกสี 60 บานสําหรับอาสนวิหารกูเองกาจนเสร็จสิ้น ซึ่งนับเป็นผลงานที่ใหญ่ที่สุดสำหรับเขา ผลงานของเขาในอาสนวิหารนั้นทําให้เขามีชื่อเสียงไปทั่วประเทศ นำไปสู่การสร้างผลงานต่อมาที่อาสนวิหารกัวยากิลและอาสนวิหารอัมบาโต ตลอดจนเป็นผู้สร้างหน้าต่างกระจกสีของสถาบันทหารกีโต (Academia Militar de Quito) (ปิดตัวลงใน ค.ศ. 1991) สถาบันการศึกษาซานโฆเซลาซาเย (Unidad Educativa San José La Salle) รวมถึงบ้านของกิเยร์โม บัซเกซ (Guillermo Vázquez) นักธุรกิจในกูเองกาอีกด้วย
ในช่วงที่เหลือของอาชีพการงาน ลาร์ราซาบัลได้สร้างสรรค์ผลงานกระจกสี 87 ชิ้น ที่ตั้งอยู่ตามจังหวัดส่วนใหญ่ของเอกวาดอร์ เขาเสียชีวิตด้วยโรคมะเร็งปอดเมื่อปลายวันที่ 29 กรกฎาคม ค.ศ. 1983 หรืออาจเป็นในตอนเช้าตรู่ของวันถัดไป โดยสาเหตุการเสียชีวิตนั้น คาดว่าเกิดจากการสัมผัสกับสารเคมีที่ใช้ในการทํากระจกสี ซึ่งอาจก่อให้เกิดโรคตามมาได้ เนื่องจากเขาไม่เคยสูบบุหรี่
ชีวประวัติ > ชีวิตส่วนตัว

ในเอกวาดอร์ ลาร์ราซาบัลตกหลุมรักเอวดอกเซีย เอสเตรยา (Eudoxia Estrella) จิตรกรสาว พวกเขาเริ่มอยู่กินด้วยกันตั้งแต่ ค.ศ. 1960 แม้ว่าลาร์ราซาบัลจะยังคงสถานะสมรสกับภรรยาของเขาที่สเปน เนื่องจากภรรยาของเขาปฏิเสธที่จะหย่าร้าง เอสเตรยายังคงเป็นคู่อาศัยของลาร์ราซาบัลจนกระทั่งเขาเสียชีวิต
ผลงาน

ลุยส์ อัลเบร์โต ลูนา โตบาร์ กล่าวว่าลาร์ราซาบัลเป็น "นักเทววิทยาที่ครุ่นคิดอยู่กับแสงและสีบนกระจกสีในการค้นหาพระพักตร์ของพระเจ้า" พรสวรรค์ทางศิลปะของลาร์ราซาบัลมิได้จํากัดอยู่เพียงงานกระจกสีเท่านั้น เขายังเป็นจิตรกร ประติมากร ช่างเครื่องเคลือบ และช่างภาพที่มีความสามารถอีกด้วย โดยในปีต่อ ๆ มา เขาได้อุทิศเวลาส่วนหนึ่งให้กับการถ่ายภาพ
สิ่งสืบเนื่อง

หอศิลป์ลาร์ราซาบัล (Galería Larrazábal) ในกูเองกาได้รับการตั้งชื่อเพื่อเป็นเกียรติแก่เขา ซึ่งตั้งอยู่ที่ตั้งเดิมของห้องศิลปะของเขา นิทรรศการแรกของผลงานลาร์ราซาบัลได้รับการจัดขึ้นที่กูเองกาเมื่อ ค.ศ. 2012 และต่อมาจึงได้เดินทางไปจัดยังเมืองต่าง ๆ ในเอกวาดอร์ โดยนิทรรศการครั้งที่สองจัดขึ้นในมหาวิทยาลัยสันตะปาปาคาทอลิกเอกวาดอร์ (Pontificia Universidad Católica del Ecuador) ณ กรุงกีโต เมื่อ ค.ศ. 2013
หนังสืออ่านเพิ่ม

José Carlos Arias Álvarez (2011). Guillermo Larrazábal Arzubide (1907-1983): la vidriera ecuatoriana, treinta años hacia la luz (ภาษาสเปน). Quito: Ministerio de Cultura del Ecuador. ISBN 978-9942-07-170-5.
Patxi Arzamendi; Fátima Errasti (1992). Guillermo Larrazábal: un artista vasco en Ecuador (1907-1983) (ภาษาสเปน). Eusko Jaurlaritzaren Argitalpen Zerbitzu Nagusia (Servicio Central de Publicaciones del Gobierno Vasco). ISBN 978-84-457-0121-8.
Jorge Dávila Vázquez (1988). G. Larrazábal, el arte en el vitral (ภาษาสเปน). Banco Central del Ecuador. OCLC 20296847.
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ฝรั่งเศส  BnF data  เยอรมนี  สหรัฐ 
หน้าต่างกระจกสีที่สร้าง
โดยกิเยร์โม ลาร์ราซาบัล ณ อาสนวิหารใหม่แห่งกูเองกา
ฆิรัลดา

| ฆิรัลดา |
| --- | --- |
ฆิรัลดา
th
ข้อมูลทั่วไป
ประเภท: หอระฆัง
สถาปัตยกรรม: มัวร์, ฟื้นฟูศิลปวิทยา
ที่ตั้ง: เซบิยา สเปน
พิกัด: 37°23′10.3″N 5°59′32.7″W﻿ / ﻿37.386194°N 5.992417°W﻿ / 37.386194; -5.992417
ความสูง: 104.1 เมตร (342 ฟุต)

 แหล่งมรดกโลกโดยยูเนสโก
บางส่วน: อาสนวิหาร, อัลกาซาร์ และหอจดหมายเหตุอินดีสในเซบิยา
เกณฑ์พิจารณา: วัฒนธรรม: (i), (ii), (iii), (vi)
อ้างอิง: 383bis-001
ขึ้นทะเบียน: 1987 (สมัยที่ 11th)
เพิ่มเติม: 2010
 Spanish Property of Cultural Interest
ประเภท: อสังหาริมทรัพย์
เกณฑ์: อนุสรณ์สถาน
ขึ้นเมื่อ: 29 ธันวาคม 1928
เป็นส่วนหนึ่งของ: อาสนวิหารเซบิยา
เลขอ้างอิง: RI-51-0000329
 
 
ฆิรัลดา (สเปน: Giralda, ออกเสียง: [xiˈɾalda]) หมายถึงหอระฆังของอาสนวิหารเซบิยาในเซบิยา ประเทศสเปน ฆิรัลดาแรกเริ่มสร้างขึ้นเป็นหออะษานของมัสยิดใหญ่เซบิยาในอัลอันดะลุสภายใต้ปกครองของชาวมัวร์จากจักรวรรดิอัลโมฮัด ตัวหอแขวนระฆังสร้างขึ้นตามแบบศิลปะสมัยฟื้นฟูศิลปวิทยาซึ่งชาวคาทอลิกต่อเติมเข้ามาหลังจากที่ขับไล่มุสลิมออกจากพื้นที่ อาสนวิหารเซบิยาซึ่งรวมถึงฆิรัลดาได้รับการขึ้นทะเบียนเป็นแหล่งมรดกโลกของยูเนสโกในปี 1987 ร่วมกับอัลกาซาร์และหอจดหมายเหตุอินดีส หอมีความสูง 104.1 เมตร (342 ฟุต) และเป็นหนึ่งในสิ่งปลูกสร้างที่สำคัญที่สุดของเซบิยาจนถึงปัจจุบัน
คูอันโด เซอัส มีอา

| คูอันโด เซอัส มีอา |
| --- | --- |
ประเภท: เทเลโนเบล่า
สร้างโดย: เฟอร์นันโด ไกตัน
พัฒนาโดย: โฮเซ่ หลุยส์ ดูราน
กำกับโดย: ราฟาเอล กูเตียร์เรซ มาร์ติน บาร์ราซา ฮูลิโอ ฟอนส์
แสดงนำ: ซิลเวีย นาวาร์โร เซร์คิโอ บาซาเญซ
ประเทศแหล่งกำเนิด:  เม็กซิโก
ภาษาต้นฉบับ: ภาษาสเปน
จำนวนตอน: 238
การผลิต
ผู้อำนวยการผลิต: ราฟาเอล กูเตียร์เรซ ฟิเดส เวลาสโก
ผู้อำนวยการสร้าง: เอลิซา ซาลินาส ฮวน เดวิด เบิร์นส์
ความยาวตอน: 22 นาที
บริษัทผู้ผลิต: เตอูเบ อัซเตกา
ออกอากาศ
เครือข่าย: อัซเตกาอูโน
ออกอากาศ: 23 เมษายน ค.ศ. 2001 (2001-04-23) – 12 เมษายน ค.ศ. 2002 (2002-04-12)
คูอันโด เซอัส มีอา (สเปน: Cuando seas mía) เป็นเทเลโนเบลาเม็กซิกันที่ผลิตโดยเตอูเบ อัซเตกา ในปี 2001 ซีรีส์นำแสดงโดยซิลเวีย นาวาร์โร และเซร์คิโอ บาซาเญซ
นักแสดง

ซิลเวีย นาวาร์โร รับบท เตเรซา ซัวเรซ โดมิงเกซ "ปาโลมา" / เอเลนา โอลิวาเรส มัลโดนาโด เด ซานเชซ-เซอร์ราโน
เซร์คิโอ บาซาเญซ รับบท ดิเอโก ซานเชซ-เซร์ราโน
มาร์ธา คริสเตียน่า รับบท เบเรนิเซ ซานโดวาล ปอร์โตการ์เรโร เด ซานเชซ-เซอร์ราโน
แหล่งข้อมูลอื่น

คูอันโด เซอัส มีอา ที่อินเทอร์เน็ตมูวีเดตาเบส
ฆาบิเอร์ ตอร์เรส

คาเบียร์ ตอร์เรส (สเปน: Javier Torres) นักมวยสากลชาวเม็กซิโก เกิดที่เมืองอีราปัวโต (Irapuato) สถิติการชก 32 ครั้ง ชนะ 11 (น็อค 8) เสมอ 1 แพ้ 20
เกียรติประวัติ

แชมป์ WBC FECARBOX รุ่นฟลายเวท
ชิง 4 ตุลาคม 2546 ชนะน็อค จอร์จ โรเมโร ยก 6 ที่ เม็กซิโก
เคยชิงแชมป์ต่อไปนี้แต่ไม่สำเร็จ
ชิงแชมป์ PABA รุ่นฟลายเวทเมื่อ 21 เมษายน 2543 แพ้คะแนน เด่นเก้าแสน เก้าวิชิต ที่ กทม.
ชิงแชมป์ WBC FECARBOX รุ่นฟลายเวทเมื่อ 26 สิงหาคม 2543 แพ้น็อค ออสการ์ อาชิเนกา ยก 9 ที่ เม็กซิโก
ฆูลิโอ อิเกลเซียส

หน้านี้เกี่ยวกับนักร้อง ฆูลิโอ อิเกลเซียส ซีเนียร์ สำหรับลูกชายของเขาดูได้ที่ ฆูลิโอ อิเกลเซียส จูเนียร์
| ฆูลิโอ อิเกลเซียส |
| --- | --- |
อิเกลเซียสใน ค.ศ. 2007
ข้อมูลพื้นฐาน
ชื่อเกิด: ฆูลิโอ โฆเซ อิเกลเซียส เด ลา กูเอบา
เกิด:  (1943-09-23) 23 กันยายน ค.ศ. 1943 (81 ปี) มาดริด, ประเทศสเปน
แนวเพลง: ดนตรีลาตินอเมริกาและลาตินป็อป
อาชีพ: นักร้อง-นักแต่งเพลง
ช่วงปี: 1968 - ปัจจุบัน
ค่ายเพลง: Columbia Records และ Sony Music Entertainment

เว็บไซต์: www.julioiglesias.com
ฆูลิโอ โฆเซ อิเกลเซียส เด ลา กูเอบา (สเปน: Julio José Iglesias de la Cueva) เกิดเมื่อวันที่ 23 กันยายน ค.ศ. 1943 เป็นนักร้องชาวสเปน มีผลงานยอดขายมากกว่า 300 ล้านชุดอัลบั้มทั่วโลก กับ 14 ภาษาและผลงานอัลบั้ม 77 ชุด และจากข้อมูลของโซนีมิวสิกเอนเตอร์เทนเมนต์ เขาเป็น 1 ใน 10 อันดับแรกของศิลปินที่ขายดีที่สุดในประวัติศาสตร์ อิเกลเซียสมีชื่อเสียงโดดเด่นในระดับนานาชาติในช่วงคริสต์ทศวรรษ 1970 และ 1980 ในฐานะนักร้องเพลงบัลลาดโรแมนติก
ฆูลิโอ กอร์ตาซาร์

| ฆูลิโอ กอร์ตาซาร์ |
| --- | --- |
ภาพถ่ายปี ค.ศ. 1967
เกิด: 26 สิงหาคม ค.ศ. 1914 อิกแซล เบลเยียม
เสียชีวิต: 12 กุมภาพันธ์ ค.ศ. 1984(1984-02-12) (69 ปี) ปารีส ฝรั่งเศส
ที่ฝังศพ: สุสานมงปาร์นัส ปารีส
อาชีพ: นักเขียน นักแปล
สัญชาติ: อาร์เจนตินา, ฝรั่งเศส
แนว: เรื่องสั้น บทกวี นิยาย
แนวร่วมในทางวรรณคดี: ลาตินอเมริกันบูม
ผลงานที่สำคัญ: Hopscotch Blow-up and Other Stories
รางวัลสำคัญ: Prix Médicis (ฝรั่งเศส ค.ศ. 1974), Rubén Darío Order of Cultural Independence (นิการากัว ค.ศ. 1983)

ลายมือชื่อ: 
ฆูลิโอ กอร์ตาซาร์ (สเปน: Julio Cortázar) หรือชื่อเกิด ฆูลิโอ โฟลเรนซิโอ กอร์ตาซาร์ (Julio Florencio Cortázar; 26 สิงหาคม ค.ศ. 1914 – 12 กุมภาพันธ์ ค.ศ. 1984) เป็นนักแต่งนวนิยาย นักเขียนเรื่องสั้น และนักเขียนความเรียงชาวอาร์เจนตินา เป็นที่รู้จักจากการเป็นผู้ริเริ่มกลุ่มลาตินอเมริกันบูม กอร์ตาซาร์มีอิทธิพลต่อนักอ่านลาตินอเมริกาอย่างแท้จริง รวมถึงอิทธิพลต่อนักเขียนในอเมริกาและยุโรป
เขาถือเป็นหนึ่งในนักเขียนที่มีความคิดสร้างสรรค์ที่สุดและไม่เหมือนใคร ณ เวลานั้น ยังเป็นปรมาจารย์ด้านประวัติศาสตร์ ผู้เขียนร้อยแก้วและเรื่องสั้นได้ดั่งบทกวี และผู้สร้างสรรค์นวนิยายที่สำคัญในทิศทางใหม่ที่ได้สร้างงานประพันธ์สู่โลกลาตินอเมริกาโดยเปลี่ยนรูปแบบดั้งเดิมผ่านการเล่าเรื่องโดยหลีกหนีเส้นตรง ในด้านเนื้อหาของงาน เป็นการเดินทางสู่ขอบเขตระหว่างความเป็นจริงกับเรื่องจินตนาการ มักมีแนวเรื่องเกี่ยวกับสัจนิยมมหัศจรรย์ (magical realism) และคติเหนือจริง
เขาใช้ชีวิตในวัยเด็กและวัยรุ่นที่อาร์เจนตินา จากนั้นหลังคริสต์ทศวรรษ 1950 ใช้ชีวิตที่ยุโรป เขาอาศัยอยู่ที่อิตาลี สเปน สวิตเซอร์แลนด์ และฝรั่งเศส ที่นี่เขาตั้งถิ่นฐานเมื่อปี ค.ศ. 1951 และเขียนผลงานหลายชิ้นที่นี่
ฆวน โดมิงโก กอร์โดบา

| ฆวน โดมิงโก กอร์โดบา |
| --- | --- |
เกิด: 6 สิงหาคม พ.ศ. 2515
ฆวน โดมิงโก กอร์โดบา (สเปน: Juan Domingo Cordoba) นักมวยสากลชาวอาร์เจนตินา เกิดเมื่อ 6 สิงหาคม พ.ศ. 2515 ที่เมืองซานเตียโกเดลเอสเตโร สถิติการชก 43 ครั้ง ชนะ 34 (น็อก 19) เสมอ 3 แพ้ 6
เกียรติประวัติ

แชมป์อเมริกาใต้รุ่นไลท์ฟลายเวท
ชิง 11 กุมภาพันธ์ 2537 ชนะน็อก อายี กัลเบซ ยก 2 ที่อาร์เจนตินา
ป้องกันแชมป์ครั้งที่ 1, 13 มกราคม 2538 ชนะน็อก โอสการ์ เบร์ฆารา ยก 4 ที่อาร์เจนตินา
ป้องกันแชมป์ครั้งที่ 2, 29 กรกฎาคม 2538 ชนะคะแนน โอสการ์ เบร์ฆารา ที่อาร์เจนตินา
ป้องกันแชมป์ครั้งที่ 3, 16 กุมภาพันธ์ 2539 ชนะน็อก ลุยส์ บลังโก ยก 9 ที่อาร์เจนตินา
เมษายน 2539 สละแชมป์
แชมป์เงา WBC รุ่นจูเนียร์ฟลายเวท
ชิง 26 มีนาคม 2537 ชนะคะแนน ปาโบล ติซนาโด ที่อาร์เจนตินา
เสียแชมป์ 3 กันยายน 2538 แพ้คะแนน มาซูกิซี สกาลี ที่แอฟริกาใต้
แชมป์อาร์เจนตินารุ่นไลต์ฟลายเวท (2537)
แชมป์ WBC Mundo Hispano รุ่นฟลายเวท
ชิง 19 เมษายน 2539 ชนะคะแนน อิกนาซิโอ อะกุยยาร์ ที่อาร์เจนตินา
ป้องกันแชมป์ครั้งที่ 1, 18 สิงหาคม 2539 เสมอกับ อาเดรียน กริสเตียน โอชัว ที่อาร์เจนตินา
ป้องกันแชมป์ครั้งที่ 2, 17 พฤษภาคม 2540 ชนะน็อก ฆิเปรียโน ลันดา ยก 4 ที่อาร์เจนตินา
สละแชมป์
แชมป์เงา IBF รุ่นฟลายเวท
ชิง 25 กรกฎาคม 2539 ชนะน็อก ดูโนย เปยา ยก 1 ที่อาร์เจนตินา
ป้องกันแชมป์ครั้งที่ 1, 14 กุมภาพันธ์ 2540 ชนะคะแนน ลุยส์ อัลเบร์โต ออร์ติซ ที่อาร์เจนตินา
สละแชมป์
แชมป์โลก ​WBO รุ่นจูเนียร์ฟลายเวท
ชิง 17 มกราคม 2541 ชนะคะแนน เมลชอร์ ค็อบ คัสโตร ที่อาร์เจนตินา
ป้องกันแชมป์ครั้งที่ 1, 9 พฤษภาคม 2541 ชนะคะแนน ซานโดร ออร์ลันโด โอเวียโด ที่อาร์เจนตินา
เสียแชมป์ 5 ธันวาคม 2541 แพ้คะแนน ฆอร์เฆ อาร์เช ที่เม็กซิโก
เคยชิงแชมป์ต่อไปนี้แต่ไม่สำเร็จ
ชิงแชมป์โลก WBC และ IBF รุ่นไลท์ฟลายเวท เมื่อ 10 กันยายน 2537 แพ้น็อก อุมเบร์โต กอนซาเลซ ยก 8 ที่สหรัฐ
ชิงแชมป์โลกเฉพาะกาล WBC รุ่นฟลายเวท เมื่อ 1 สิงหาคม 2540 แพ้อาร์ทีดี ฉัตรชัย อีลิทยิม ยก 7 ที่กทม.
ชิงแชมป์โลก WBO รุ่นฟลายเวท เมื่อ 25 พฤษภาคม 2544 แพ้น็อก เฟร์นันโด มอนติเอล ยก 1 ที่เม็กซิโก
กาลา (นักฟุตบอลเกิด พ.ศ. 2532)

| 0 | 1 | 2 | 3 |
| --- | --- | --- | --- |
 กาลาขณะลงเล่นให้กับเซบิยาใน ค.ศ. 2013
ข้อมูลส่วนตัว
ชื่อเต็ม:  ฆวน ตอร์เรส รุยซ์
วันเกิด:   (1989-11-26) 26 พฤศจิกายน ค.ศ. 1989 (34 ปี)
สถานที่เกิด:  เลบริฆา สเปน
ส่วนสูง:  1.87 m (6 ft 1 1⁄2 in)
ตำแหน่ง:  กองหลังกลาง
ข้อมูลสโมสร
สโมสรปัจจุบัน:  กาดิซ
หมายเลข:  16
สโมสรเยาวชน
:  อันโตเนียโน
2000–2008:  เซบิยา
สโมสรอาชีพ*
| ปี |  ทีม |  ลงเล่น |  (ประตู) |
| 2008–2010 |  เซบิยา เบ |  34 |  (1) |
| 2010–2014 |  เซบิยา |  32 |  (5) |
| 2010–2011 |  → การ์ตาเฆนา (ยืมตัว) |  25 |  (3) |
| 2011–2012 |  → อาเอกเอเธนส์ (ยืมตัว) |  13 |  (1) |
| 2014 |  คาร์ดิฟฟ์ซิตี |  8 |  (2) |
| 2015 |  กรานาดา |  7 |  (0) |
| 2015–2018 |  เฆตาเฟ |  73 |  (6) |
| 2018 |  เหอหนานเจียนเย |  11 |  (0) |
| 2018–2019 |  ลัสปัลมัส |  30 |  (1) |
| 2019– |  กาดิซ |  51 |  (4) |
ทีมชาติ
| 2008 |  สเปน อายุไม่เกิน 19 ปี |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 4 เมษายน ค.ศ. 2021
ฆวน ตอร์เรส รุยซ์ (สเปน: Juan Torres Ruiz; เกิดวันที่ 26 พฤศจิกายน ค.ศ. 1989) หรือที่รู้จักกันในชื่อ กาลา (Cala) เป็นนักฟุตบอลชาวสเปน ปัจจุบันลงเล่นให้กับสโมสรกาดิซในลาลิกาในตำแหน่งกองหลังตัวกลาง (เซ็นเตอร์แบ็ก)
สโมสรอาชีพ > เซบิยา

กาลา เกิดในเลบริฆา, จังหวัดเซบียา, แคว้นอันดาลูเซียอา เขาเข้าร่วมทีมเยาวชนของเซอา อันโตเนียโน ก่อนที่จะเข้าร่วมทีมเยาวชนของเซบิยา ในปี ค.ศ. 2000 และจบการศึกษาฟุตลอจากที่นี่ เขาลงเล่นในระดับอาชีพครั้งแรกในฤดูกาล ฤดูกาล 2007–08 ให้กับทีมสำรองของเซบิยา ซึ่งลงเล่นอยู่ในเซกุนดาดิบิซิออน, ในวันที่ 9 ธันวาคม ค.ศ. 2009 เขาลงเลนให้กับทีมชุดใหญ่เป็นครั้งแรกในรายการยูฟ่าแชมเปียนส์ลีก รอบแบ่งกลุ่ม พบกับเรนเจอส์ ที่รามอน ซันเชซ ปิซฆวน โดยทีมของเขาเอาชนะไปด้วยคะแนน 1–0
กาลา ได้รับโอกาสลงเล่นนัดแรกในลาลิกา ในวันที่ 7 กุมภาพันธ์ ค.ศ. 2010 ในเกมที่ทีมของเขาแพ้ให้กับเรอัลซาราโกซา 2–1 ที่ลาโรมาเรดา ในวันที่ 10 เมษายน กาลา ทำประตูแรกกับทีมได้ในเกมที่พบกับมาลากา ช่วยให้ทีมเอาชนะไปด้วยคะแนน 2–1 ก่อนที่ในอีก 2 เกมลีกถัดมากับ เรอัลบายาโดลิด และเอสปอร์ตินเดฆิฆอน เขาก็ทำ 1 ประตูได้เช่นกัน
ในฤดูกาลถัดมา กาลา ได้ย้ายร่วมทีมการ์ตาเนกา ในเซกุนดาดิบิซิออน โดยเขาได้ลงเล่นนัดแรกในวันที่ 11 กันยายน ค.ศ. 2010 ในนัดเหย้ากับบาร์เซโลนา เบ พร้อมกับทำประตูได้เป็นประตูแรกของเกม ช่วยให้ทีมเอาชนะได้ด้วยคะแนน 5–1
ในวันที่ 5 กรกฎาคม ค.ศ. 2011 กาลา ได้บรรลุข้อตกลงในการย้ายร่วมทีมอาเอกเอเธนส์ ซึ่งในขณะนั้นมีมาโนโล กิเมเนซ อดีตหัวหน้าผู้ฝึกสอนเซบิยาที่ให้กับโอกาสเขาลงเล่นกับทีมชุดใหญ่ของเซบิยาคุมทีมอยู่  โดยเขาได้ลงเล่นนัดแรกกับทีมในวันที่ 18 สิงหาคม ค.ศ. 2011 ในรายการยูฟ่ายูโรปาลีก รอบเพลย์-ออฟ นัดแรก กับดีนาโมทบิลีซี โดยทีมของเขาเอาชนะไปด้วยคะแนน 1–0 (รวมผลสองนัดชนะ 2–1), โดยรวมแล้วเขาลงเล่น 21 นัดให้กับทีมและทำได้ 1 ประตูในเกมที่ทีมเอาชนะอาริสเทสซาโลนิกิ 3–0 ในซูเปอร์ลีกกรีซ, ในเดือนมกราคม ค.ศ. 2012 เขาถูกเซบิยาเรียกคืนกลับสู่ทีม โดยเข้ามาแทนที่ของมาร์ติน กาเซเรส ที่ทีมขายออกไปให้กับยูเวนตุส โดยเซบิยาได้จ่ายค่าชดเชยให้กับ อาเอกเอเธนส์ 60,000 ยูโร ในฤดูกาล 2013–14 เขาลงเล่นให้กับทีมในยูฟ่ายูโรปาลีก 8 นัด ช่วยให้ทีมชนะรอบเพลย์-ออฟ และเป็นแชมป์ของกลุ่มในรอบแบ่งกลุ่ม ก่อนที่สุดท้าย เซบิยา จะคว้าแชมป์ได้ในช่วงเดือนพฤษภาคม หลังจากที่ กาลา ย้ายไปคาร์ดิฟฟ์ซิตีแล้ว, ในวันที่ 21 ธันวาคม ค.ศ. 2013 เขาลงเล่นนัดสุดท้ายให้กับเซบิยา โดยพบกับบิยาร์เรอัล โดยในเกมนี้เขาทำประตูแรกของเกมได้จากลูกโหม่งในนาทีที่ 24 จากลูกเปิดบอลของอิวัน ราคิทิช ก่อนที่ กาลา จะโดนใบแดงไล่ออกจากสนามในนาทีที่ 86 โดยทีมของเขาเอาชนะไปได้ด้วยคะแนน 1–2
สโมสรอาชีพ > คาร์ดิฟฟ์ซิตี

ในวันที่ 7 กุมภาพันธ์ ค.ศ. 2014 กาลา ได้ย้ายร่วมทีม คาร์ดิฟฟ์ซิตี สโมสรในประเทศเวลส์ ภายใต้การคุมทีมของอูเลอ กึนนาร์ ซูลชาร์ โดยมีสัญญา 2 ปีครึ่ง เขาลงเล่นให้กับทีมเป็นครั้งแรกในอีก 8 วันถัดมา ในเกมเอฟเอคัพ รอบ 16 ทีมสุดท้าย ที่พวกเขาแพ้ให้กับวีแกนแอทเลติก ที่คาร์ดิฟฟ์ซิตีสเตเดียม 1–2 โดยได้ลงเล่นครบเต็มเกม ก่อนที่ในวันที่ 22 เดือนเดียวกัน กาลา จะได้ลงเล่นในเกมลีกครั้งแรกพบกับฮัลล์ซิตี โดยทีมของเขาแพ้ไปด้วยคะแนน 0–4
กาลา ทำประตูแรกให้กับทีมได้ในวันที่ 15 มีนาคม ค.ศ. 2014 ในเกมที่พวกเขาแพ้ให้กับเอฟเวอร์ตัน ในวันที่ 12 เมษายน เขาทำประตูที่สองให้กับทีมได้ในเกมที่พวกเขาออกไปเยือนเซาแทมป์ตัน เป็นประตุขึ้นนำ 1–0 และช่วยให้ทีมเอาชนะไปด้วยคะแนนนี้ ในอีก 15 วันถัดมาเขาถูกใบแดงไล่ออกจากสนามเป็นครั้งแรกกับคาร์ดิฟฟ์ โดยนัดนี้พวกเชาแพ้ให้กับซันเดอร์แลนด์ 0–4 ที่สเตเดียมออฟไลต์ ก่อนที่ในสัปดาห์ถัดมาทีมของเขาจะตกชั้นหลังจากแพ้ให้กับนิวคาสเซิล 0–3
ในฤดูกาล 2014-15 เขาได้ลงเล่นเพียงนัดเดียวในฤดูกาล 2014–15 ก่อนที่เขาจะถูกยกเลิกสัญญาในวันที่ 3 ธันวาคม ค.ศ. 2014 โดยก่อนหน้านี้เขาเคยวิจารณ์สโมสรผ่านทาง ทวิตเตอร์ หลังจากที่เขาถูกส่งไปฝึกกับโรงเรียนฟุตบอลของสโมสร
สโมสรอาชีพ > กรานาดา และเฆตาเฟ

หลังจากเขามีข่าวเชื่อมโยงว่าอาจย้ายร่วมทีม เฆตาเฟ เป็นอย่างมาก, กาลา ได้เซ็นสัญญาร่วมทีมกรานาดา ทีมร่วมลีกลาลิกา ในวันที่ 28 มกราคม ค.ศ. 2015 ในวันที่ 23 กุมภาพันธ์ ค.ส. 2015 เขาได้ลงเล่นกับทีมครั้งแรก ในเกมที่พวกเขาแพ้ให้กับเลบันเต 1–2 ในลาลิกา ที่สนามเอสตาดีซิวตัตเดบาเลนเซีย ตลอดฤดูกาลเขาได้ลงเล่นเพียง 7 นัด และไม่ได้รับการต่อสัญญา หลังจากที่เขาเป็นส่วนเกินของทีมของ โฆเซ รามอน ซันโดวัล ผู้จัดการทีมคนใหม่ของสโมสร
เมื่อวันที่ 25 มิถุนายน ค.ศ. 2015 กาลา ได้บรรลุข้อตกลงย้ายร่วมทีมเฆตาเฟ เป็นระยะเวลาสามปี ในวันที่ 4 มกราคม ปีถัดมา เขาทำประตูแรกให้กับทีมได้สำเร็จในเกมเยือนกับเอสปอร์ตินเดฆิฆอน โดยทีมของเขาเอาชนะไปด้วยคะแนน 2–1 นับเป็นประตูแรกของเขาในลาลิกา ในรอบ 2 ปี
ในวันที่ 6 สิงหาคม ค.ศ. 2016 กาลา ได้ย้ายร่วมทีม อันจีมาคัชคาลา ด้วยสัญญายืมตัว โดยมีเงื่อนไขในการสามารถซื้อขาดได้หลังจบฤดูกาล ในอีก 7 วันต่อมาเขาก็ประกาศการกลับมาอยุ่กับเฆตาเฟผ่าน อินสตราแกรม โดยอ้างว่ามีปัญหาส่วนตัว ขณะที่ อันจีมาคัชคาล แถลงข่าวระบุว่า กาลา กลับไปสเปนเพื่อดูแลน้องชายของเขาที่กำลังมีปัญหาสุขภาพ
สโมสรอาชีพ > เหอหนานเจียนเย

ในวันที่ 1 มีนาคม ค.ศ. 2018 กาลา ได้เซ็นสัญญาร่วมทีม เหอหนานเจียนเย ในประเทศจีน โดยมีรายงานว่ามีค่าการย้ายทีมที่ 1.5 ล้านยูโร  เขาลงเล่นนัดแรกให้กับทีม ในไชนิสซูเปอร์ลีกในวันรุ่งขึ้น พบกับเทียนจินฉวนเจียน ที่สนามกีฬาเจิ้งโจวฮังไฮ โดยทีมของเขาแพ้ไปด้วยคะแนน 0–4
สโมสรอาชีพ > ลัสปัลมัส

ในวันที่ 7 กรกฎาคม ค.ศ. 2018 กาลา ได้ย้ายร่วมทีมอูเด ลัสปัลมัส ในเซกุนดาดิบิซิออน ด้วยสัญญาสองปี เขาได้ลงสนามนัดแรกกับทีมในวันที่ 19 สิงหาคม ในเกมลีกกับเรอุส เดปอร์ติอู โดยทีมองเขาเอาชนะไปด้วยคะแนน 2–0 ก่อนที่จะทำประตูแรกได้ในเกมกับเซเด ลูโก โดยทีมของเขาแพ้ไปด้วยคะแนน 4–2 และเป็นประตูเดียวให้กับสโมสรของเขา, โดยตลอดฤดูกาลเขาลงเล่น 30 นัด เขาได้ยกเลิกสัญญากับสโมสรหลังจบฤดูกาลในวันที่ 18 มิถุนายน ค.ศ. 2019
สโมสรอาชีพ > กาดิซ

ในวันที่ 17 กรกฎาคม ค.ศ. 2019 กาลา ได้ย้ายร่วมทีมกาดิซ ซึ่งขณะนั้นเล่นอยู่ในเซกุนดาดิบิซิออน ด้วยสัญญา 5 ปี โดยเขาได้ลงเล่นกับทีมนัดแรกในเกมลีกที่พวกเขาออกไปเยือนเซเด มิรันเดส ช่วยให้ทีมเอาชนะไปด้วยคะแนน 1–2 โดยได้ลงเล่นครบ 90 นาที, ในวันที่ 24 มกราคม ค.ศ. 2020 เขาทำประตูแรกให้กับทีมได้ในเกมเหย้ากับราซินซันดันเดร์ ในนาทีที่ 90+2 โดยเป็นประตูเดียวในนัดนี้ทำให้ กาดิซ เก็บ 3 แต้มได้สำเร็จ, โดยในฤดูกาลแรกของ กาลา ได้ลงเล่นรวม 27 นัด และช่วยให้ทีมเลื่อนชั้นสู่ลีกสูงสุดได้สำเร็จ
ในวันที่ 4 เมษายน ค.ส. 2021 กาลา ได้ทำประตูแรกในรอบ 2 ปีในลาลิกาได้สำเร็จ ในเกมที่พวกเขาพบกับบาเลนเซีย ที่รามอน เด การ์รันซา เป็นประตูขึ้นนำ 1–0 ในนาทีที่ 14, ก่อนที่ในนาทีที่ 31 เขาจะถูกกล่าวหาว่าเป็นผู้เหยียดเชื้อชาติ มุคตาร์ เดียกาบี ซึ่ง เดียกาบี ได้เดินออกจากสนามพร้อมกับเพื่อนร่วมทีมบาเลนเซียทั้งหมดทำให้เกมต้องหยุดลงราว 20 นาที หลังจากได้รับแจ้งจากผู้ตัดสินว่าพวกเขาจะถูกปรับแพ้การแข่งขันหากยังไม่กลับมาลงสนาม ในเวลาต่อมาพวกเขาก็กลับมาทำการแข่งขันอีกครั้งและได้เปลี่ยนตัว เดียกาบี ออกจากสนามขณะที่ กาลา ยังคงเล่นต่อจนจบครึ่งแรก โดยผลจบลงด้วยชัยชนะของ กาดิซ ด้วยคะแนน 2–1 ขณะที่ในอีก 2 วันต่อมา กาลา ได้แถลงข่าวต่อเหตุการณ์ที่เกิดขึ้น โดยอ้างว่าเขาเพียงแค่ขอให้เดียกาบี "อย่ามายุ่งกับฉัน" และ เดียกาบี ก็เข้าใจผิดในสิ่งที่ กาลา พูดว่าเป็นการเหยียดเชื้อชาติ บาเลนเซีย ได้ออกแถลงการณ์ไม่นานหลังจากนั้น ประณามการปฏิเสธของเขาว่า "ฆวน กาลา เราไม่เชื่อนาย" "ประธานสโมสร และมูคตาร์ เดียคาบี้ จะร่วมมือกันสู้เพื่อพิสูจน์การกระทำผิดในครั้งนี้ เพื่อผลประโยชน์ของวงการฟุตบอล" ก่อนที่ในวันรุ่งขึ้นราชสหพันธ์ฟุตบอลสเปน ยืนยันว่าเหตุการณ์นี้อยู่ระหว่างการสอบสวนอย่างเป็นทางการ และในที่สุดก็ไม่พบหลักฐานของเรื่องดังกล่าว
เกียรติประวัติ

เซบิยา
โกปาเดลเรย์: 2009–10
ยูฟ่ายูโรปาลีก: 2013–14
แหล่งข้อมูลอื่น

ประวัติของ กาลา ที่ BDFutbol
กาลา (เสื้อสีแดงคนกลาง) ขณะลงเล่นให้กับคารืดิฟฟ์ซิตี พบกับลิเวอร์พูล ในเดือนมีนาคม ค.ศ. 2014
คณะกรรมการโอลิมปิกคอสตาริกา

| --- | --- |
ประเทศ/ภูมิภาค:  คอสตาริกา
รหัสประเทศ: CRC
วันก่อตั้ง: 1953
วันรับรอง: 1954
สมาคม: องค์การกีฬาแพนอเมริกัน
ประธาน: Henry Núñez
เลขาธิการใหญ่: Silvia González
คณะกรรมการโอลิมปิกคอสตาริกา (สเปน: Comité Olímpico de Costa Rica, อังกฤษ: Costa Rican Olympic Committee, รหัสไอโอซี: CRC) เป็นคณะกรรมการโอลิมปิกแห่งชาติที่เป็นตัวแทนของประเทศคอสตาริกาสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2496 มีสำนักงานใหญ่ตั้งอยู่ที่ประเทศคอสตาริกา เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากคอสตาริกาเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกขององค์การกีฬาแพนอเมริกัน (พีเอเอสโอ)
ดูเพิ่ม

ประเทศคอสตาริกาในโอลิมปิก
ประเทศคอสตาริกาในแพนอเมริกันเกมส์
แหล่งข้อมูลอื่น

คณะกรรมการโอลิมปิกคอสตาริกา
| ด ค กองค์การกีฬาแพนอเมริกัน |
| --- | --- |
ปัจจุบัน:   แอนทีกาและบาร์บิวดา   อาร์เจนตินา   อารูบา   บาฮามาส   บาร์เบโดส   เบลีซ   เบอร์มิวดา   โบลิเวีย   บราซิล   หมู่เกาะบริติชเวอร์จิน   แคนาดา   หมู่เกาะเคย์แมน   ชิลี   โคลอมเบีย   คอสตาริกา   คิวบา   ดอมินีกา   สาธารณรัฐโดมินิกัน   เอกวาดอร์   เอลซัลวาดอร์   กรีเนดา   กัวเตมาลา   กายอานา   เฮติ   ฮอนดูรัส   จาเมกา   เม็กซิโก   นิการากัว   ปานามา   ปารากวัย   เปรู   ปวยร์โตรีโก   เซนต์คิตส์และเนวิส   เซนต์ลูเชีย   เซนต์วินเซนต์และเกรนาดีนส์   ซูรินาม   ตรินิแดดและโตเบโก   สหรัฐ   อุรุกวัย   เวเนซุเอลา   หมู่เกาะเวอร์จิน 
องค์กรในเครือ:  ODEBO (Bolivarian)  CACSO (Central America and Caribbean)  ODESUR (South America)  ORDECA (Central America) 
การแข่งขันที่เกี่ยวข้อง:  Pan American Games  Junior Pan American Games  Parapan American Games  Youth Parapan American Games  Winter Pan American Games  Pan American Sports Festival 
การแข่งขันในเครือ:  Bolivarian Games  Central American Games  Central American and Caribbean Games  South American Games
ฆวน การ์โลส เฟร์เรโร

| --- | --- |

สถิติอาชีพ: 479–262
สถิติอาชีพ: 6–25
อัปเดตล่าสุดเมื่อ: 18 พฤษภาคม พ.ศ. 2552
ฆวน การ์โลส เฟร์เรโร โดนัต (สเปน: Juan Carlos Ferrero Donat) เป็นนักเทนนิสอาชีพชาวสเปน เกิดเมื่อวันที่ 12 กุมภาพันธ์ พ.ศ. 2523 ณ เมืองโอนติญเญ็นต์ (Ontinyent) ประเทศสเปน เฟร์เรโรเป็นอดีตนักเทนนิสมือวางอันดับ 1 ของโลก เขาชนะเลิศรายการเทนนิสแกรนด์สแลม เฟรนช์โอเพน เมื่อปี พ.ศ. 2546 เขาได้รับการขนานนามชื่อเล่นในวงการเทนนิสว่า "ยุง" (Mosquito) ซึ่งก็เป็นผลมาจากรูปแบบการเล่นเทนนิสของเขาที่มีความเร็ว ความคล่องแคล่ว และความแข็งแรง
ปัจจุบัน ณ วันที่ 13 เมษายน พ.ศ. 2552 อันดับโลกของเขาตกลงมาอยู่ในอันดับที่ 75
สถิติการแข่งขันอาชีพ > แกรนด์สแลม ชายเดี่ยว รอบชิงชนะเลิศ (3) > ชนะเลิศ (1)

| 0 | 1 | 2 | 3 |
| --- | --- | --- | --- |
| ปี | รายการ | คู่แข่งในรอบชิง | ผลการแข่งขัน |
| 2546 |  เฟรนช์โอเพน |  มาร์ติน เวอร์เคิร์ก | 6–1, 6–3, 6–2 |
สถิติการแข่งขันอาชีพ > แกรนด์สแลม ชายเดี่ยว รอบชิงชนะเลิศ (3) > รองชนะเลิศ (2)

| 0 | 1 | 2 | 3 |
| --- | --- | --- | --- |
| ปี | รายการ | คู่แข่งในรอบชิง | ผลการแข่งขัน |
| 2545 |  เฟรนช์โอเพน |  อัลแบร์ ก็อสตา | 6–1, 6–0, 4–6, 6–3 |
| 2546 |  ยูเอสโอเพน |  แอนดี้ ร็อดดิก | 6–3, 7–6, 6–3 |
ฆวน มานูเอล มาร์เกซ

| ฆวน มานูเอล มาร์เกซ |
| --- | --- |
เกิด: ฆวน มานูเอล มาร์เกซ เมนเดซ 23 สิงหาคม พ.ศ. 2516 (51 ปี)
ฆวน มานูเอล มาร์เกซ เมนเดซ (สเปน: Juan Manuel Márquez Méndez) นักมวยสากลอดีตแชมป์โลก 4 รุ่นชาวเม็กซิกัน
มาร์เกซ ถือเป็นนักมวยที่มีฝีมือระดับโลก เคยประฝีมือกับนักมวยระดับโลกหลายต่อหลายคน โดยเฉพาะอย่างยิ่งกับ แมนนี ปาเกียว นักมวยชาวฟิลิปปินส์ เจ้าของแชมป์โลก 8 รุ่นคนแรกของโลก โดยทั้งคู่เคยพบกันทั้งหมด 4 ครั้ง ตั้งแต่ปี พ.ศ. 2547 มาร์เกซไม่เคยเอาชนะปาเกียวได้เลย โดยเป็นการเสมอ 1 ครั้ง และแพ้ 2 ครั้ง โดยเฉพาะในการชกครั้งที่ 3 ในปลายปี พ.ศ. 2554 มาร์เกซเป็นฝ่ายแพ้คะแนนไปอย่างขัดสายตาคนดูและแฟนมวยทั่วโลก  ซึ่งมาร์เกซไม่เคยยอมรับผลการชกครั้งที่ผ่าน ๆ มา และยืนยันว่าตนไม่เคยแพ้ปาเกียวเลยสักครั้ง
ทั้งคู่จึงกลับมาพบกันอีกครั้งในครั้งที่ 4 ในปลายปีถัดมา ปรากฏว่ามาร์เกซซึ่งอยู่ในวัย 39 ปีแล้ว เป็นฝ่ายเอาชนะทีเคโอปาเกียวไปได้อย่างเด็ดขาดในปลายยกที่ 6  ชนิดที่ทั้งคู่ผลัดกันได้นับ 8 คนละครั้งก่อนหน้านั้น ในยกที่ 4 และยกที่ 5 และทำให้มาร์เกซถูกจัดให้เป็นนักมวยที่เก่งที่สุดในโลกเมื่อเทียบกันปอนด์ต่อปอนด์เป็นอันดับ 3 ขณะที่ปาเกียวตกไปเป็นอันดับ 7 จากการจัดอันดับของนิตยสาร เดอะริง